**Me vegne in cheu**

Se zeuga a-i cantoin in sciô pòrtego

ch’o l’è spassou da-a tramontaña

giacchê pe tæra, nuvie de sciou

fan fastidio i maggioin

de laña

Tutto sto freido o ne fa i roscetti

che pan pittuæ da ’n meistro imbriægo,

ne fan paei bambocce e marionetti

e ciù ’n pö ne piggian feugo.

Se sa, s’o l’è inta demoa

 un figgeu o no sente ninte,

o l’é insuppou into mondo da föa

donde son vee e cöse finte.

Ma uña magia da-o zeugo a te ne piggia

coscì potente da abbrancâne o cheu.

sospeixi imprexonæ da ’na mäveggia,

co-a bocca averta stan çinque figgeu.

A l’è ’na luxe che o tempo a l’à fermou,

o l’é o respio de ’na Zena dexembriña,

ch’a ne regalla un tramonto insanguinou

ch’o reluxe inte l’äia cristalliña.

**MI RICORDO**

Si gioca ai cantoni nel porticato / che è spazzato dalla tramontana / giacche per terra nuvole di fiato / danno fastidio i maglioni di lana // Tutto questo freddo ci fa i pomelli alle gote / che sembrano dipinti da un mastro ubriaco / ci fan sembrare bambole e marionette / e di li a poco prendono fuoco // Si sa quando è nel gioco / un bambino non sente niente / è inzuppato nel mondo delle fiabe / dove son vere le cose finte // Ma una magia dal gioco ci distrae / così potente da ghermirci il cuore / sospesi imprigionati da una meraviglia / con la bocca aperta stanno cinque bambini // E’ una luce che ha fermato il tempo / è il respiro di una Genova dicembrina / che ci regala un tramonto insanguinato / che risplende nell’aria cristallina.